দীনানাথ মঙ্গেশকর
পণ্ডিত দীনানাথ মঙ্গেশকর (दीनानाथ मंगेशकर; ২৯ ডিসেম্বর ১৯০০ - ২৪ এপ্রিল ১৯৪২) একজন প্রসিদ্ধ মারাঠি মঞ্চ অভিনেতা, নাট্য সঙ্গীতজ্ঞ এবং হিন্দুস্তানি শাস্ত্রীয় সঙ্গীতশিল্পী। তার অভিনীত উল্লেখযোগ্য মঞ্চনাটকগুলো হল রণদুন্দুভী, রাজসন্ন্যাস ও দেশকন্টক। তিনি প্রখ্যাত সঙ্গীতশিল্পী লতা মঙ্গেশকর, আশা ভোসলে, ঊষা মঙ্গেশকর, মীনা খড়িকর, এবং সুরকার হৃদয়নাথ মঙ্গেশকরের পিতা।